კოტელნი

კოტელნი (, ) — ახალი ციმბირის კუნძულების არქიპელაგის ყველაზე დიდი და მაღალი კუნძული (რუსეთის ტერიტორია, იაკუტია). შედის ანჟუს კუნძულების ჯგუფში. ფართობი 23,2 ათასი კმ². ნაპირები დასერილია დიდი ყურეებითა და უბეებით; ბევრი კონცხია. ჭარბობს მთაგორიანი რელიეფი. სიმაღლე 361 მეტრამდე (მთა მალაკატინ-ტასი). ზღვის თავთხელების დაშრობის შედეგად კოტელნის შეუერთდა ორი ყოფილი კუნძული — ბუნგეს მიწა და ფადეევის; წარმოიქმნა ხმელეთის ერთობლივი მასივი. დამახასიათებელია არქტიკული უდაბნოს ლანდშაფტები მეჩხერი ბალახოვან-ბუჩქოვანი საფარით, ქვაყრილებითა და პოლიგონური ყინვაბზარული ნაპრალებით. სხვადასხვა ადგილას ზედაპირზეა გამოსული ნამარხი ყინულები. 1933 წლიდან არსებობს პოლარული სადგური.

250პქ|მინი|მარცხნივ|კოტელნის თანამგზავრული ფოტოსურათი. შუაში ღია ფერში ჩანს ბუნგეს მიწა, მარჯვნივ  — ფადეევის ნახევარკუნძული (ადრე ორივე ცალკე კუნძული იყო).

 სქოლიო 


კატეგორია:ანჟუს კუნძულები
კატეგორია:კუნძულები ანბანის მიხედვით